open-index/open-wikipedia-markdown huggingface dataset:
Reigen

**Reigen** (, 9. heinäkuuta 1654 – 24. syyskuuta 1732) oli perinteisen vallanperimysjärjestyksen mukaan Japanin 112. keisari. Hänen hallituskautensa kesti vuodet 1663–1687.

Ennen valtaannousuaan hänen henkilökohtainen nimensä (*imina*) oli Satohito () ja arvonimensä Ate-no-miya (). 

Reigenistä tuli kruununperillinen hänen vanhimman veljensä kuoltua vuonna 1654. Reigenistä tuli keisari vuonna 1663, kun hänen veljensä, silloinen keisari Go-Sai luopui kruunustaan. Reigen taasen luopui kruunustaan vuonna 1687 prinssi Asahiton (keisari Higashiyaman) hyväksi. Vuonna 1713 Reigen muutti luostariin nimellä Sojō (素浄). Hän kuoli vuonna 1732.

## Lähteet
Hailstorm

**Hailstorm** on suomalaisen black metal -yhtye Barathrumin vuonna 1995 julkaistu esikoisalbumi. 

## Kappaleet
#
#
#
#
#
#
#
#
#
#
#
#
#

## Kokoonpano
* Demonos Sova – laulu, basso, kitara, lyömäsoittimet, efektit
* Infernus – basso
* Pimeä – rummut

## Aiheesta muualla
* 
* Hailstorm discogs.com -sivustolla

## Lähteet
*
Etkö ole ihmisparka

**Etkö ole ihmisparka** eli **Katoovaisuudesta** (alkuperäinen nimi *Yxi hengellinen weisu, josa tämän mailman catowainen meno edespannan, nijn myös cuinga ihminen cuolemata wastans itziänz lohdutta taita*) on suomalaisen virsikirjan virsi, jonka sanat on kirjoittanut Juhana Cajanus perimätiedon mukaan kuolinvuoteellaan vuonna 1681. Virsi otettiin suomalaisen virsikirjan vuonna 1701 ilmestyneeseen laitokseen virreksi 278 vähän muutettuna. Nykyisessä virsikirjassa se on virsi numero 612. Sävelmä on alkujaan hollantilainen ja virressä oli alkuaan 23 säkeistöä, mutta nykyisessä virsikirjassa on jäljellä 13 säkeistöä.

Lähellä Cajanuksen virttä on myös virtenä käytetty, Henrik Achreniuksen vuonna 1832 julkaisema runo ”Katoowaisuus”, joka kuvaa kuoleman ja häviämisen kaikkivaltaa.

Säveltäjä Uuno Klami sävelsi Cajanuksen tekstiin vuonna 1936 kuoro- ja orkesteriteoksen *[[Psalmus]]*.

## Lähteet

## Aiheesta muualla
Luettelo virus-tyypin digimoneista

Tämä on **luettelo [[Digimon]]-sarjoissa esiintyvistä virus-tyypin digimoneista**. Virus-tyypin digimonit ovat lähes kaikki pahoja.

Muut luettelot:

*Luettelo digimoneista A–C
*Luettelo digimoneista D–G
*Luettelo digimoneista H–L
*Luettelo digimoneista M–O
*Luettelo digimoneista P–R
*Luettelo digimoneista S–T
*Luettelo digimoneista U–Z
*Luettelo virus-tyypin digimoneista

## A
*AncientSphinxmon
*AncientVolcamon
*AncientWisemon
*Archnemon
*Argomon
*Arkadimon
*Armormon
*Astamon
*Aurumon

## B
*Bakemon
*Barbamon
*Baromon
*Beelzemon
*Belphemon
*Betamon
*Betsumon
*BelialVamdemon
*Betamon
*BlackAgumon
*BlackGabumon
*BlackGaogamon
*BlackGargomon
*BlackGarurumon
*BlackGatomon
*BlackGhoulmon
*BlackGreymon
*BlackGrowlmon
*BlackGuilmon
*BlackImperialdramon
*BlackKingNumemon
*BlackMachGaogamon
*BlackMegaGargomon
*BlackMetalGarurumon
*BlackRapidmon
*BlackSeraphimon
*BlackToyAgumon
*BlackWarGreymon
*BlackWarGrowlmon
*BlackWereGarurumon
*Boogiemon
*Breakdramon

## C
*Callismon
*CannonBeemon
*Cerberumon
*Chamelemon
*ChaosBlackWarGreymon
*Chaosdramon
*ChaosGallantmon
*ChaosMetalSeadramon
*ChaosPiamon
*Cherrymon
*Chuumon
*Crusadermon
*Cyclonemon

## D
*DarkLizardmon
*DarkSuperStarmon
*DarkTyrannomon
*Darkdramon
*Datamon
*Deltamon
*Daemon
*Devidramon
*Devimon
*Dinobeemon
*Dobermon
*Dokugumon
*Dokunemon
*Dracmon
*Dragomon

## E
*Ebemon
*Etemon

## F
*FanBeemon
*FlameWizardmon
*Flymon
*Fugamon

## G
*Gaiomon
*Gallantmon
*Garbagemon
*Gargoylemon
*Garurumon
*Gazimon
*Gekomon
*Geremon
*Gesomon
*Gigadramon
*Gizamon
*Goblimon
*GoldNumemon
*Golemon
*GranDracmon
*GranKuwagamon
*Groundramon
*Growlmon
*Guardromon
*Guilmon
*Gulfmon

## H
*Hagurumon
*Hookmon
*Hyogamon

## I
*IceDevimon
*Impmon
*Indramon

## J
*Jyarimon

## K
*Karatenmon
*KaratsukiNumemon
*KingChessmon
*KingEtemon
*KingSukamon
*KnightChessmon
*KoDokugumon
*KoKabuterimon
*Koemon
*Kunemon
*Kuwagamon
*Kyukimon

## L
*LadyDevimon
*Leviamon
*Lilithmon
*Lucemon

## M
*Machinedramon
*MarineDevimon
*Matadormon
*Megadramon
*Megidramon
*Mekanorimon
*Mephistomon
*Merukimon
*MetalEtemon
*MetalPiranimon
*MetalTyrannomon
*Metamormon
*Millenniummon
*Minervamon
*Minotarumon
*Mummymon
*Murmukusmon
*Mushroomon

## N
*Nanimon
*NeoDevimon
*Nohemon
*Numemon

## O
*Octomon
*Ogremon
*Ogudomon
*Okuwamon
*Omnimon Zwart
*Ornismon
*Orochimon
*Otamamon

## P
*Pagumon
*Pajiramon
*Parallelmon
*Parasimon
*PawnChessmon
*Persiamon
*PetitMamon
*Phantomon
*Pharaohmon
*Phascomon
*Phelesmon
*Piamon
*PicoDevimon
*Pinomon
*PlatinumNumemon
*PlatinumSukamon
*Ponchomon
*Porcupamon
*Pukumon

## Q
*QueenChessmon

## R
*Raidenmon
*Raijinmon
*Raremon
*Reapermon
*Roachmon
*Rockmon
*RookChessmon

## S
*Saberdramon
*Salamandamon
*Sandiramon
*Sangloupmon
*Sealsdramon
*Shadramon
*Shamanmon
*Shawjamon
*ShogunGekomon
*SkullGreymon
*SkullSatamon
*Soulmon
*Spinomon
*Stingmon
*Sukamon
*Syakomon

## T
*Tankdramon
*Tekkamon
*TigerVespamon
*Togemogumon
*Tsukaimon
*Tuskmon
*TyrantKabuterimon

## V
*Vademon
*Vegiemon
*Vamdemon
*VenomVamdemon
*Vilemon

## W
*WarGrowlmon
*WaruMonzaemon
*WaruSeadramon
*Waspmon
*Weedmon
*Wendigomon
*Wisemon
*Woodmon
*Wormmon

## Y
*Yo!Yo!mon

## Z
*Zanbamon
*Zhuqiaomon
Koisat

**Koisat** (Pyralidae) on pienikokoisten perhosten heimo, johon kuuluu monia tuhohyönteisiä. 

Aikaisemmin heimoon kuuluivat kaikki koisaperhoset, mutta nykyisin huomattava osa lajeista on erotettu omaan Crambidae-heimoonsa. Jako ei ole vakiintunut, mutta muun muassa ITIS käyttää sitä.

Suomessa on tavattu 76 koisalajia. 

## Katso myös
*Luettelo Suomen koisalajeista

## Lähteet

## Aiheesta muualla
* Bug Guide Amerikkalaisia lajeja kuvina
Suhdannepolitiikka

**Suhdannepolitiikka** tarkoittaa julkisen vallan talouspoliittisia toimia (mm. verotusta, julkista kulutusta), joilla pyritään tasoittamaan suuria suhdannevaihteluita, sekä suhdennevaihteluiden haittavaikutuksia. Suhdannepolitiikka perustuu pääasiassa keynesiläiseen taloustieteeseen.

## Katso myös
*Finanssipolitiikka
*Rahapolitiikka
*Rakennepolitiikka

## Lähteet

* Taloussanakirja: suhdannepolitiikka
Valentin Varennikov

**Valentin Ivanovitš Varennikov** ( 15. joulukuuta 1923 – 6. toukokuuta 2009) oli venäläinen ja neuvostoliittolainen armeijakenraali ja poliitikko, yksi Neuvostoliiton Afganistanin sodan suunnittelijoista ja johtajista. Hän osallistui vuoden 1991 kaappausyritykseen Mihail Gorbatšovia vastaan.

Varennikov syntyi köyhään kasakkaperheeseen Krasnodarissa. Hän otti osaa suureen isänmaalliseen sotaan (toinen maailmansota) vuodesta 1942. Hän valmistui Frunzen sotilasakatemiasta 1954. Myöhemmin hän lisäksi osallistui taisteluihin Angolassa, Syyriassa, Etiopiassa ja Afganistanissa. Hän oli pääorganisaattorina Tšernobylin onnettomuuden raivaustöissä.

Varennikov komensi 1962–1966 divisioonaa ja 1967–1969 Leningradin sotilaspiiriä. Vuodesta 1969 hän oli Saksassa, jossa komensi aluksi kolmatta armeijaa. Vuonna 1978 hänet ylennettiin armeijankenraaliksi, ja vuodesta 1979 hän oli pääesikunnan varapäällikkö. Vuosina 1984–1989 hän oli puolustusministeriön Afganistanin joukkojen päällikkö Kabulissa. Operaatio Magistralista hänelle myönnettiin Neuvostoliiton sankarin arvo. Vuonna 1989 Varennikov sai nimityksen maavoimien komentajaksi ja varapuolustusministeriksi.

Varennikov oli myös korkeimman neuvoston jäsen vuodesta 1974 ja 1989–1991 Neuvostoliiton kansanedustaja.

Varennikov oli 1991 Gorbatšovia vastaan tehdyn kaappausyrityksen pääsuunnittelijoita. Helmikuussa 1994 duuma myönsi armahduksen valtion hätätilakomitean jäsenille ja vuoden 1993 kriisin osallistujille, mutta Varennikov kieltäytyi armahduksesta, ja oikeudenkäynti hänen osaltaan jatkui, kunnes hänet vapautettiin maanpetossyytteistä loppuvuodesta 1994.

Varennikov valittiin 1995 Venäjään duumaan kommunistisen puolueen ehdokkaana. Hän johti veteraanien asioiden komiteaa. Vuonna 2003 hän liittyi Rodina-puolueeseen, mutta palasi kommunistiseen puolueeseen 2007.

## Lähteet

## Aiheesta muualla
* Russian Army Gen. Varennikov dead at 85 , RIA
Sininen gardenia

**Sininen gardenia** (*The Blue Gardenia*) on Fritz Langin ohjaama yhdysvaltalainen film noir -elokuva vuodelta 1953. Elokuvan pääosissa ovat Anne Baxter, Richard Conte, Ann Sothern ja Raymond Burr.

## Tarina
Elokuva kertoo Norah Larkinista, joka saa armeijassa palvelevalta poikaystävältään rukkaset ja ihastuu naistennaurattajaan. Norah herää yön juhlinnan jälkeen murhatun Harry Prebblen asunnosta. Larkinia syytetään Prebblen murhasta. Kolumnisti Casey Mayo nimittää murhia nimellä The Blue Gardenia Murderess. Larkin ja Mayo liittyvät lopulta yhteen selvittääkseen murhan taustat.

## Arviot
Matti Rämön (Tv-maailma) arvion mukaan elokuvasta heijastuu Hollywoodin studiokoneiston tasapäistävä vaikutus Fritz Langin työhön. Se voisi hänen arvionsa mukaan olla monen muunkin konkariohjaajan käsialaa.

## Näyttelijät

## Lähteet
Myllyjärvi (järvi Jyväskylässä)

**Myllyjärvi**  on Keski-Suomessa Jyväskylässä Myllyjärven asuinalueella sijaitseva lampi tai pieni järvi.

## Maantietoa
Järven pinta-ala on 3,4 hehtaaria, se on 350 metriä pitkä ja 200 metriä leveä. Se on muodostunut Keljossa kulkevan poikittaisen harjanteen taakse ja se on nykyään jäänyt asuinalueiden sisään. Järvi on luodattu ja siitä on julkaistu syvyyskartat. Järven keskellä on 14 metriä syvä syvänne eikä siinä ole saaria. Järven rantaviivan pituus on 800 metriä ja sen rannat ovat metsämaata. Sen länsirannalla sijaitsee uimaranta, jonka kautta kulkee kävelypolku. Jyväskylästä Poriin kulkeva valtatie 23 on rakennettu järven yli pengertäen niin, että osa siitä on nykyään erillinen lampi. Pienestä koosta huolimatta Myllyjärven rannalla on kaksikin uimarantaa. Vanhempi on nykyisin koirien uimaranta.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Köhniönjärven valuma-alueeseen (14.232) järvi kuuluu. Järven vedenpinnan korkeus on 109,9 metriä mpy. Sen vedet laskevat valtatie 23 pohjoispuolella olevasta lammesta Haapamäki–Jyväskylä-radan ali Köhniönjärvestä alkavaan Köyhänojaan. Köyhänoja laskee lopulta Päijänteen Jyväsjärveen.

## Historiaa
Vuoden 1963 peruskartassa oli järven länsipuoli peltomaata ja itäpuolelle oli osin rakennettukin kaavaan merkitty Tarhamäen asuinalue. Järven laskuoja oli piirretty yhtymään Köhnänojaan, joka on nykyään nimeltään Köyhänoja, heti Haapamäen rautatien alituksen jälkeen. Kartassa Jyväskylän maalaiskunnan kuntaraja halkaisi järven. Vuoden 1983 kartassa peltomaalle oli rakennettu omakotitaloja ja sinne oli rannan tuntumaan jätetty pieni puisto. Valtatien 23 järveä leikkaava linjaus valmistui 1969.

Uusi uimaranta syntyi paikalle, johon tulee Köyhänojasta vesiputki. Vesiputki rakennettiin, kun Myllyjärven vedenpinta laski huomattavasti Roninmäen kallioluolaston rakennustöiden aikana.

## Lähteet

## Aiheesta muualla
Eino Kalpala

**Eino Onni Juhani Alpo Kalpala** (vuoteen 1939 **Sarlin**, 5. elokuuta 1926 Helsinki – 12. elokuuta 2022 Espoo) oli suomalainen alppihiihtäjä, autourheilija ja yrittäjä. Hän edusti Suomea vuoden 1952 talviolympialaisissa Oslossa. Jyväskylän suurajoissa hän oli veljensä Osmo Kalpalan kartanlukijana tämän voittaessa kilpailun vuosina 1954, 1956 ja 1958. Kotimaan rallimenestyksen innoittamina Eino ja Osmo Kalpala osallistuivat yhden kerran, vuonna 1959, Monte Carlo -ralliin, jolloin heidän ajokkinaan oli Citroën.

Eino Kalpala teki työuransa omistamassaan yrityksessä, Radiotukku Oy:ssä. Kilpailuhenkisyys vei sitäkin uraa eteenpäin. ”Olin Blaupunkt-autoradioiden ja muun eletroniikan suurin myyjä Suomessa.” Lisäksi Kalpala oli urheiluvälineiden ja -vaatteiden tukkukauppias.

Alppihiihdon veteraanisarjoissa hän voitti muun muassa 80–84-vuotiaiden sarjassa MM-kultaa, MM-hopeaa ja kaksi MM-pronssia.

Kalpala perusti Suomen ensimmäisen laskettelukeskuksen Kalpalinnan vuonna 1963. Hän aloitti laskettelemisen 11-vuotiaana ja jatkoi sitä vielä yli 90-vuotiaana. Vuonna 2016 hän täytti 90 vuotta ja sai Ski Sport Finlandin kultaisen ansiomerkin.

Eino Kalpala kuoli Espoossa 96-vuotiaana 12. elokuuta 2022. Hänellä oli kolme lasta Jarmo Kalpala, Jyrki Kalpala ja Tuija Kalpala.

## Lähteet

## Aiheesta muualla
*Eino Kalpalan muistokirjoitus ''Helsingin Sanomissa''
Juha Virtanen

**Juha Virtanen** (s. 6. tammikuuta 1968) on suomalainen painivalmentaja ja entinen painija. Hän toimi Suomen Painiliiton päävalmentajana vuosina 2009–2013.

Virtanen on moninkertainen Suomen mestari. Hän saavutti viidennen sijan kreikkalais-roomalaisen painin MM-kilpailuissa vuonna 1990 ja kuudennen sijan EM-kilpailuissa 1989 ja EM-kilpailuissa 1990. Parhaina painivuosinaan hän edusti Vaajakosken Kuohua.

## Lähteet
M-Bahn

**M-Bahn** tai **Magnetbahn** oli Maglev-junalinja, joka toimi Berliinissä Saksassa vuodesta 1989 vuoteen 1991.

Linja oli 1,6 km pitkä, ja se sisälsi kolme asemaa, joista kaksi oli uusia asemia. Gleisdreieckin asemalla M-Bahn käytti vanhaa Berliinin metron linjan U2 laituria, joka oli ollut käyttämätön siitä asti, kun Berliinin muuri rakennettiin. M-Bahn avattiin Birmingham maglevin rakentamisen jälkeen ja ennen Shanghain maglev-junan rakentamista, mutta se oli ensimmäinen maglev-juna kaupallisessa liikenteessä.

## Historia

M-Bahn-rata ja vaunut rakennettiin 1980-luvulla. Koeajo matkustajaliikenteessä alkoi elokuussa 1989, ja virallinen säännöllinen matkustajaliikenne alkoi heinäkuussa 1991 - samana kuukautena se joutui myös lopettamaan liikenteensä.

Berliinin muurin murtuessa ja Saksan yhdentyminen mahdollistivat U2:n liikennöinnin uudelleenaloittamisen. Liikennemuutokset tarkoittivat lyhyen M-Bahn-linjan purkamista. Purkutyöt alkoivat vain kaksi kuukautta M-Bahnin virallisen avaamisen jälkeen ja päättyivät helmikuussa 1992. Katkaistu metrolinja oli nyt palautettu takaisin.

M-Bahnin työntövoimana käytettiin pitkästaattorista lineaarista moottoria. Toisin kuin Transrapidissa ja muissa maglev-junissa, vain 85 % M-Bahn-junan painosta oli kannatettu magneettisella levitaatiolla, ja tasapaino tuettiin perinteisillä pyörillä.

Liikennöinnin ajan Berliinin M-bahn kulki automaattisesti ilman kuljettajaa, mutta järjestelmä oli valmistettu tarvittaessa kuljettajakäyttöiseksi.

## Ratalinja

Linja kulki suunnilleen pohjois-eteläsuunnassa Kemperplatzin asemalta Tiergartenin puiston reunalta Bernburger Strassen aseman kautta etelään nykyiselle Gleisdreieckin metroasemalle.

Asemat olivat Kemperplatz (nykyään paikalla on Sony Center, lähellä nykyistä Berliinin Potsdamer Platzin rautatieasemaa), Bernburger Str. (lähellä nykyistä Mendelssohn-Bartholdy-Parkin metroasemaa) ja Gleisdreieck (nykyään palautettu alkuperäiseen tarkoitukseensa U2-metrolinjan käyttöön) 

Ratalinja Kemperplatzista Bernburger Strassen asemalle oli kaksiraiteinen ja sisälsi kaksi samansuuntaista vaihdetta. Bernburgerin aseman jälkeen puolivälissä matkaa Gleisdreickiin rata kapeni yksiraiteiseksi, kun se siirtyi olemassa olevalle metron ratalinjalle. M-Bahnin vaihde oli ratalinjan länsipuolella ennen saapumista Gleisdreieckin asemalle yksittäiselle laiturille. Itäpuolella oli metron rata, joka käyttää normaalia raideleveyttä. Vaihde sijaitsi aivan Kemperplatzin aseman eteläpuolella, mikä mahdollisti kaksiraiteisen ajon.

## Aiheesta muualla
* Kartta, josta näkyy M-Bahn linja ja kadut
* Popular Science Dec 1988
Gran Chaco

**Gran Chaco** on harvaan asuttu puoliaron peittämä tasankoalue Etelä-Amerikassa. Alueen pinta-ala on 850&nbsp;000&nbsp;km², josta Argentiinalle kuuluu 520&nbsp;000&nbsp;km², Paraguaylle 230&nbsp;000&nbsp;km², Bolivialle 90&nbsp;000 km² ja Brasilialle 9&nbsp;000&nbsp;km². Alue sijaitsee Andien itäpuolella, Paraguayjoen länsipuolella. 

Etelä-Amerikan kuumimmat paikat ovat Gran Chacossa: Argentiinan puolella on mitattu yli 48 asteen lämpötiloja. Argentiinassa Chacon ja pampan raja määritellään siten, että Chacoon kuuluvat alueet, joilla vuoden keskilämpötila on yli 20 astetta. Sademäärän mukaan Chaco voidaan jakaa kolmeen vyöhykkeeseen. Kosteimmalla alueella Chacon itäosassa sataa 1&nbsp;000 – 1&nbsp;250 mm vuodessa, keskialueella 700 – 1&nbsp;000 mm vuodessa ja kuivimmalla alueella länsiosassa 450–600 mm vuodessa.

Alueen hallinnasta käytiin Bolivian ja Paraguayn välillä Chacon sota vuosina 1932–1935, sillä alueella uskottiin virheellisesti olevan runsaita luonnonvaroja, etenkin maaöljyä. Nykyisin alue on harvaan asuttua ja sijaitsee kaukana asutuskeskuksista. Sen asukkaita uhkaavat sekä kuivuus että tulvat, sillä maa ei ime vettä. Esimerkiksi vuonna 2008 Paraguayn puolella julistettiin kuivuuden takia hätätila.
 
## Lähteet

## Aiheesta muualla

* Carine Hiitonen : Taistelu Chacosta, Helsingin Sanomat, 25.02.1934, nro 54, s. 25, Kansalliskirjaston digitaaliset aineistot
São Francisco

**São Francisco** on 3&nbsp;160&nbsp;km pitkä joki Brasiliassa. Se on Etelä-Amerikan neljänneksi pisin joki. Joen tärkeimmät sivujoet ovat Paraopeba, Abaeté, das Velhas, Jequitaí, Paracatu, Urucuia, Verde Grande, Carinhanha, Corrente ja Grande. Joen valuma-alue on laaja, 630&nbsp;000 km2, ja harvaan asuttu, mutta jokivarressa on joitakin kaupunkeja. Niistä suurin on kahta puolta jokea Petrolinan ja Juazeiron kaksoiskaupunki, jossa on yhteensä lähes puoli miljoona asukasta.

Sadekaudella jokea pitkin voi kulkea kohtalaisen kookkailla aluksilla, ja se muodostaa alueen tärkeän kulkureitin. Joesta on kulkukelpoista 1&nbsp;800 kilometrin osuus Piraporasta Minais Gerasin osavaltiossa aina Paulo Afonson putouksille asti. Se tarjoaa myös kasteluvettä Petrolinan lähistön hedelmäviljellyksille.

## Lähteet

## Aiheesta muualla
Higashiyama

oli Japanin 113. keisari perinteisellä järjestyksessä peräkkäin.

Hänen hallituskautensa kesti vuodet 1687–1709.

Ennen valtaannousuaan hänen henkilökohtainen nimensä (*imina*) oli Asahito () ja arvonimensä Go-no-miya (). 

Higashiyamasta tuli keisari hänen isänsä, keisari Reigenin luovuttua kruunusta vuonna 1687. Reigen tosin jatkoi vallassa Higashiyaman taustalla, mikä aiheutti eripuraa Tokugawa-shōgunaatin kanssa. Higashiyama onnistui kuitenkin liennyttämään välejä shōgunaattiin, ja keisarikunnan omaisuus kasvoi. Higashiyama luopui kruunusta heinäkuussa 1709 ja kuoli viisi kuukautta myöhemmin.

## Lähteet
* Titsingh, Isaac. (1834). *Nihon Ōdai Ichiran*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  OCLC 5850691 

### Viitteet
Aega

**Aega** (k. 641) oli Neustrian ja Burgundin major domus noin vuosina 639–641. Aegan tarkkaa nimittämisvuotta ei tiedetä, mutta kuningas Dagobert I:n kuollessa vuonna 639 hän oli Neustrian major domus. Aegan jälkeen Neustrian major domuksen virkaan valittiin Erchinoald.

## Lähteet
Aparecida de Goiânia

**Aparecida de Goiânia** on kaupunki 22 kilometriä Brasilian osavaltion Goiásin pääkaupungista Goiâniasta etelään. Aparecida de Goiânian asukasluku on noin 455&nbsp;000 (vuonna 2010). Se sijaitsee 804 m merenpinnan yläpuolella. Kaupungin rajalla virtaa Meia Ponte -joki, ja Lages, Santo António ja Córrego da Serra virtaavat kaupungin läpi. Vuonna 1960 Cachoeira Douradan vesiputoukseen tehtiin voimala, joka huolehtii kaupungin sähköntuotannosta.

Aparecida de Goiânia sai kaupunginoikeudet 1963. Vuonna 1991 kaupungissa asukasluku oli 175&nbsp;000, mikä on 20 vuodessa kasvanut 2,5-kertaiseksi.

## Lähteet
Northrop

**Northrop** oli yhdysvaltalainen lentokonevalmistaja, jonka John Knudsen Northrop perusti nimellä **Northrop Aircraft** vuonna 1939. Yrityksen nimeksi tuli **Northrop Corporation** vuonna 1958.

Northrop kehitti XB-35 ja YB-49 lentävän siiven prototyypit toisen maailmansodan lopulla. Edeltäviä koemalleja olivat N-1M ja N-9M. Prototyypien taipumusta nostaa koneen nokkaa liian jyrkästi, joka aiheutti hallitsemattoman sakkauksen, aiheutti kehityksessä ongelmia. Lentävän siiven kehitystyö johti lopulta B-2 pommikoneen kehittämiseen.

Yrityksen NASAn tuella kehittämä Northrop YF-17 hävisi tarjouskilpailussa F-16-hävittäjälle, mutta johti Hornetin tuotantoon.

Vuonna 1994 Grummanin oston jälkeen yrityksestä tuli Northrop Grumman.

## Lentokoneet
*Northrop YA-9
*Northrop YA-13
*Northrop A-17 (Toisen maailmansodan aikainen potkurikäyttöinen rynnäkkökone)
*Northrop Alpha
*Northrop B-2 Spirit
*Northrop YB-35
*Northrop YB-49
*Northrop BT
*Northrop Beta
*Northrop C-19 Alpha
*Northrop YC-125 Raider
*Northrop Delta
*Northrop F-5 Freedom Fighter and Tiger II
*Northrop F-15 Reporter
*Northrop YF-17 Cobra
*Northrop F-20 Tigershark
*Northrop YF-23
*Northrop F-89 Scorpion
*Northrop XFT
*Northrop Gamma
*Northrop HL-10
*Northrop M2-F2
**Northrop M2-F3
*Northrop N-1M
*Northrop N-3PB
*Northrop N-9M
*Northrop N-102 Fang
*Northrop XP-56 Black Bullet
*Northrop P-61 Black Widow
*Northrop XP-79
*Northrop T-38 Talon
*Northrop Tacit Blue
*Northrop X-4 Bantam
*Northrop X-21

## Lähteet
Ikonografia

**Ikonografia** tutkii taideteosten aiheita, ideoita ja merkitystä. Se on myös aiheiden alkuperän ja kehityksen vertailevaa tutkimusta.

Ikonologia eli tulkitseva ikonografia perustuu ikonografisen analyysin tuloksiin ja pyrkii tulkitsemaan aiheen sisäistä merkitystä ja sisältöä, kuvan välittämää maailmankatsomusta.

Alun perin sanalla *Iconographia* otsikoitiin kuva-antologioita, joihin oli koottu samanaiheisia kuvia (esimerkiksi muotokuvia tietystä henkilöstä). Ikonografiasta tuli oppi kuva-aiheista 1800-luvun alussa kristillisten kuva-aiheiden tutkimusten myötä. Ikonografista tutkimusmenetelmää on sovellettu muun muassa taiteen, arkeologian, historian ja teologian erikoistutkimuksiin. Sen pääsoveltaja on kuitenkin taidehistoria, jossa se alkoi voittaa alaa tyylihistorialliselta tutkimukselta, joka koettiin riittämättömäksi. 1900-luvun alussa Saksassa taidehistorioitsijat Aby Warburg (1866–1929) ja hänen seuraajansa Fritz Saxl (1890–1948) sekä Erwin Panofsky (1892–1968) laativat yksityiskohtaisen käytännön kuvien aiheiden tunnistamiseen ja luokitteluun.

## Muodon vastakohta

Taidehistorioitsija Erwin Panofsky oli ikonografisen metodologian ja tutkimuksen edelläkävijä. Hänen sanojensa mukaan ikonografia on ”se taidehistorian haara, joka huolehtii taideteosten aiheesta tai merkityksestä, vastakohtana niiden muodolle”. Lähestymistapa on siis vastapainoa Heinrich Wöllflinin formalismille.

Tavallisesti ikonografia vaatii myös aiheeseen liittyvän kulttuurin ja älyllisen ilmapiirin laajaa tietämystä. Esimerkki tästä on Panofskyn tutkimus van Eyckin maalauksesta *[[Giovanni Arnolfini ja hänen vaimonsa]]* (1434) hänen kirjassaan *Early Netherlandish Painting* (1953).

## Ikonografia ja ikonologia

Panofsky piti tärkeänä, että ikonografia ja ikonologia erotetaan toisistaan. Kirjassaan *Studies in Iconology* (1939) hän määritteli ikonografian olevan aiheen ja ikonologian merkityksen tutkimista. Hänen klassinen esimerkkinsä käsitteiden erosta on mies, joka nostaa hattunsa kohteliaisuuden eleenä. Teko sinänsä on selkeästi ymmärrettävissä, mutta sen merkitys juontuu keskiajan ritareiden harjoittamasta tavasta riisua kypäränsä rauhanomaisen aikomuksensa ilmaisemiseksi.

Panofskyn mukaan: ”Tuon herrasmiehen tekojen merkityksen ymmärtämiseksi minun täytyy olla tutustunut, ei ainoastaan esineiden ja tapahtumien käytännölliseen maailmaan, vaan myös enemmän kuin käytännöllisiin tapoihin ja kulttuuritraditioihin tietyssä kulttuurissa.” Niinpä teolla on kaksi merkitystä, eli ilmeinen ja toissijainen tai sopimukseen perustuva. Viimeksi mainittu viittaa taideteoksessa olevan piilevään merkitykseen.

Ikonografisessa tutkimuksessa selvitetään, mitä kuva esittää, mitä henkilöitä, tapahtumia ynnä muita se kuvaa, sekä mihin kirjallisiin ja kuvallisiin lähteisiin aihe ja sen esitystapa perustuvat. Lisäksi selvitetään erilaisten muotoaiheiden ja kuvatyyppien synty- ja kehityshistoriaa ja levinneisyyttä.

## Katso myös
* Tyyli

## Lähteet

## Aiheesta muualla

* Mari Pienimäki, Ikonografia ja ikonologia, Kuvan tulkinta taiteentutkimuksessa, Kuvanlukutaito, Verkko-oppimateriaali.
Ikonologia

**Ikonologia** on ikonografiasta johdettu tulkintamalli. Se pyrkii tulkitsemaan aiheen sisäistä merkitystä ja sisältöä, kuvan välittämää maailmankatsomusta. Erwin Panofsky käytti termiä taideteosten yleisen merkityksen selvittämiseksi niiden historiallisissa ja kulttuurisissa konteksteissa.

Erwin Panofskyn kehittämässä ikonologisessa tulkintamallissa on kolme eri tasoa: primääri- eli luonnollinen taso, ikonografinen analyysi ja ikonologinen tulkinta.

## Lähteet

## Aiheesta muualla
* Mari Pienimäki, Ikonografia ja ikonologia, Kuvan tulkinta taiteentutkimuksessa, Kuvanlukutaito, Verkko-oppimateriaali.
Charles Mair

**Charles Mair** (1838 tai 1840–1927) oli kanadalainen runoilija ja kiivas nationalisti. Hän kuului Canada First -puolueeseen ja oli osallisena vastustamassa Louis Rielin perustamaa väliaikaishallitusta ja Redjoen kapinan vuosina 1869–1870 ja Saskatchewanin kapinan aikana 1885. Mair kuului vapaamuurareihin. 

## Lähteet

## Aiheesta muualla
* Project Gutenberg Charles Mairin teokset: 
** Project Gutenberg text of his blank verse drama http://www.gutenberg.org/etext/6843''Tecumseh'' (1886)
Devourment

**Devourment** on yhdysvaltalainen brutaalia death metalia soittava yhtye, joka on julkaissut yhteensä kolme albumia. Devourmentin sanoitukset kertovat perversiosta, kidutuksesta ja kuolemasta.

## Jäsenet
* Mike Majewski – laulu (2005–), basso (1997–2001)
* Ruben Rosas – kitara (2005–), laulu (1999–2004)
* Chris Andrews – basso (2005–)
* Eric Park – rummut (2005–)

## Diskografia
### Studioalbumit
* 
* 
* 
* 
* 

### Kokoelma-albumit
* 

### Demot
* 
* 
* 

### Singlet
* 
*
Michelle Forbes

**Michelle Renee Forbes Guajardo** (s. 8. tammikuuta 1965 Austin, Texas) on yhdysvaltalainen näyttelijä, joka on tullut tunnetuksi rooleistaan useissa televisiosarjoissa. Forbesin ensimmäisiä rooleja oli Sonni Wells y Carrera saippuaoopperassa *[[Guiding Light]]*, jossa hän esiintyi vuosina 1987–1989. Hän sai roolistaan sarjassa Daytime Emmy -ehdokkuuden vuonna 1990. Vuosina 1991–1994 Forbes esitti Daraa ja myöhemmin Ro Larenia sarjassa *[[Star Trek – uusi sukupolvi]]* yhteensä yhdeksän jakson verran. Ro Laren oli suosittu hahmo, jolle suunniteltiin omaa spin-offia. Forbes oli kuitenkin haluton sitoutumaan pitkäaikaiseen rooliin siinä vaiheessa uraansa. 

Forbes oli mukana sarjassa *[[Homicide – pelon kadut]]* vuosina 1996–1998 ja sarjaan perustuvassa  vuonna 2000. Hän esitti sarjassa *[[24 (televisiosarja)|24]]* Lynne Kresgeä 18 jakson verran vuosina 2002–2003. Forbes vieraili myös sarjassa *[[Taisteluplaneetta Galactica (2003)|Taisteluplaneetta Galactica]]* amiraali Helena Cainina kolmessa jaksossa vuosina 2005–2006 ja oli myös mukana sarjan pohjalta tehdyssä tv-elokuvassa *Razor* (2007). Hän on vieraillut myös monissa muissa televisiosarjoissa. Hänen tekemiinsä elokuviin kuuluu esimerkiksi vuoden 1993 elokuva ''Kalifornia.

## Lähteet
Gundoland

**Gundoland** tai **Gundeland** (k. 635 tai 639) oli Neustrian major domus noin 613–639 tai 613–635. Gundolandista tiedetään vain vähän, mutta kronikoissa hänet mainitaan jalona ja ahkerana miehenä. Hän saattoi olla edeltäjänsä Landricin veli.

## Lähteet
Kolmisoppinen (Jyväskylä)

**Kolmisoppinen** eli **Korloppinen** on Keski-Suomessa Jyväskylässä Taka-Keljon lähellä sijaitseva järvi.

## Maantietoa
Järven pinta-ala on 14 hehtaaria, se on 550 metriä pitkä ja 500 metriä leveä. Se sijaitsee viiden pikkumäen välisessä painanteessa. Korkein mäistä on Taipaleenmäki, joka kohoaa lähes 40 metrin korkeuteen. 
Järvi on luodattu ja siitä on julkaistu syvyyskartat. Järven tilavuus on 0,61 miljoonaa kuutiometriä. Sen keskisyvyys on 4,2 metriä ja suurin syvyys on 10,6 metriä. Järvellä on kaksi yli 10 metriä syvää syvännettä, joista pohjoisin syvänne on syvin. Järvellä ei ole kartan mukaan saaria. Järven rantaviivan pituus on 1,7 kilometriä ja sen rannat ovat metsämaata. Sen rannalla on uimaranta sekä Ladun maja, Jyväskylän ladun ylläpitämä hiihtomaja. Sen länsirannalla sijaitsee viisi vapaa-ajan asuntoa, joille tulee tiet yhdystieltä 16607, joka ohittaa järven sen pohjoispuolelta. Muuramen vastaisen kuntarajan rajapyykki sijaitsee sen etelärannassa. Järven pohjoispuolella toimii Mustankorkean jätteenkäsittelylaitos, jonka vaikutukset eivät ulotu järvelle asti.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 192,3 metriä mpy. Siihen laskee pieni metsäoja pohjoisesta Lonsterin notkosta ja sen laskuoja lähtee järven kaakkoispäästä Etelä-Keljon suuntaan. Siellä se virtaa Tekolammen läpi ennen laskemistaan Kaijanlampeen. Kaijanlammen laskuoja Myllyoja laskee Keljonkankaalla Päijänteen Murtoselän Keljonlahteen.

## Historiaa
Vuoden 1752 pitäjänkartalla järven nimi esiintyy muodossa *Colm Loppinen*.

Vuoden 1963 peruskartassa oli merkitty pohjoisrantaan hiihtomaja ja leirintäalue. Rantamökitkin olivat jo rakennettu. Järven kohdalla ollutta tien mutkaa oikaistiin vasta. Seuraavassa vuoden 1980 kartassa leirintäaluetoiminta oli lopetettu ja järven ympärillä olleet pienet peltopalstat oli metsitetty.

## Lähteet
Rangaistuspotku

**Rangaistuspotku** on jalkapallossa käytetty vapaapotkun erikoistapaus. Rangaistuspotku tuomitaan, jos rangaistusalueella tehdään suoran vapaapotkun arvoinen rike. Rangaistuspotku laukaistaan aina ennaltamäärätystä kohtaa, joka on 11 metriä maaliviivan keskikohdasta. Kaikkien muiden paitsi rangaistuspotkua suorittavan pelaajan pitää olla vähintään 9,15 metrin päässä pallosta ja pallon muodostaman päätyrajan suuntaisen tason takana. Maalivahdin on oltava maaliviivalla, kunnes pallo laukaistaan liikkeelle.

## Katso myös
*Rangaistuspotkukilpailu

## Lähteet

## Aiheesta muualla
Santa Cruz (Kalifornia)

**Santa Cruz** on kaupunki Santa Cruzin piirikunnassa, Kaliforniassa, Yhdysvalloissa. Kaupungissa asui vuoden 2013 väestönlaskennassa 62&nbsp;864 ihmistä. Kaupunki sijaitsee Monterey Bayn pohjoisosassa. Santa Cruz sai kaupunkioikeudet vuonna 1866.

## Historia

Vuonna 1769 espanjalainen Don Gaspar de Portolá saapui paikalle ja antoi alueen joelle nimeksi San Lorenzo Pyhän Laurentiuksen kunniaksi. Kukkulat hän nimitti Santa Cruziksi (suom. pyhä risti).

Vuonna 1791 isä Fermín Lasuén perusti lähetysaseman Santa Cruziin. Vuonna 1797 espanjalaiset perustivat siirtokunnan (Villa de Branciforte), joka toisin kuin lähetysasemat, oli maallinen yhteisö. Siirtokunnan tarkoitus oli Uuden-Espanjan provinssin ja territorion Alta Californian (engl. Upper California) asuttaminen ja  puolustaminen Venäjää, Englantia ja Ranskaa vastaan. Villa de Branciforte yhdistyi myöhemmin Santa Cruzin lähetysasemaan.

1820-luvulla Meksiko otti alueen hallintaansa. Vuonna 1846 alue palasi Yhdysvalloille. Amerikkalaisia oli jo saapunut suurin joukoin. Kaliforniasta tuli osavaltio 1850. Santa Cruzin piirikunta perustettiin 1850. Vuosisadan vaihteessa puunkorjuu, maatalous, kalkin jalostaminen ja kalastus olivat alueen pääelinkeinot. Suosiollisen ilmaston ja luonnonkauneuden ansiosta Santa Cruzista tuli suosittu lomakeskus. 

## Väestö

Vuoden 2010 väestönlaskennan mukaan valkoihoisia oli 74,5&nbsp;%, latinoja (mitä tahansa rotua; alkuperä espanjankielisessä Latinalaisessa Amerikassa tai Espanjassa) 19,4&nbsp;%, aasialaisia 7,7&nbsp;%, mustia 1,8&nbsp;% ja intiaaneja 0,7&nbsp;%. Valkoihoisia (pois lukien latinot) oli 66,7&nbsp;%.

## Maantiede

Santa Cruz sijaitsee Tyynenmeren rannalla Santa Cruz Mountains -vuorijonon läheisyydessä. San Franciscoon on matkaa maanteitse noin 118 km.

Elokuu on keskimääräisesti lämpimin kuukausi, joulukuu kylmin. Ylin mitattu lämpötila on 42&nbsp;°C (1971) ja alin –7&nbsp;°C (1990). Suurin sadanta on helmikuussa.

## Talous

Tärkeimmät elinkeinot ovat maatalous, matkailu, koulutus ja teknologia. University of California on suurin työnantaja. Santa Cruz on luonnonmukaisen viljelyn keskus. 

## Kulttuuri ja nähtävyydet

Santa Cruzissa ovat vuonna 1791 perustetun lähetysaseman Mission Santa Cruzin jäljennös, luonnonhistoriallinen museo Santa Cruz Museum of Natural History ja surffauksen historiaa esittelevä Santa Cruz Surfing Museum.

Kuumbwa Jazz Center on huomattava jazz-keskus. Santa Cruz Arboretum on Kalifornian yliopiston ylläpitämä puutarha. Año Nuevo State Park on luonnonpuisto, jossa voi tutustua muun muassa merinorsuihin.

Kaupungissa järjestetään vuosittain lukuisia yleisötapahtumia.

Main Beach ja Cowell Beach ovat kaupungin ranta-alueet. 

## Lähteet

## Aiheesta muualla

* City of Santa Cruz  
* Santa Cruz Sentinel -paikallislehti 
* http://www.sipoonsanomat.fi/artikkeli/215082-rokkibandi-santa-cruz-haluaa-lauri-tahkan-syovan-sanansa
Pinheirão

**Centro Poliesportivo Pinheiro** eli **Pinheirão** on jalkapallostadion Curitibassa, Brasiliassa. Stadion on Paraná Cluben kotistadion.
Estadio Elias Aguirre

**Capitan Remigio Elías Aguirre Romero Stadium** eli lyhyemmin **Estadio Elias Aguirre** on stadion Lambayequessa, Perussa. Stadion on Juan Aurichin kotistadion.
Turun verilöyly

**Turun verilöyly** oli Turun Vanhalla Suurtorilla 10. marraskuuta 1599 toimeenpantu joukkorangaistus, jossa mestattiin 14 Kaarle-herttuan (myöhemmin kuningas Kaarle IX) Suomessa vaikuttanutta vastustajaa. Sigismundin ja Kaarlen valtataistelussa Kaarle löi Sigismundin joukot Ruotsissa Stångebron taistelussa 1598 ja teki sen jälkeen retken Suomeen, jossa hän nujersi vastarinnan ja mestautti säätyjä kuulematta Suomen johtavia aatelisia. Oikeudenkäynti Sigismundin kannattajia vastaan käytiin Turussa, josta mestaukset ja vangitsemiset ulotettiin muualle maahan. Kaarlen tavoitteena oli Sigismundin suomalaisten kannattajien murskaaminen. Tuomioiden seurauksena Suomen poliittinen asema heikkeni huomattavasti, sillä kuninkaaksi noussut Kaarle piti maan johtavia aatelisia epäluotettavina.

Suomen kuningasmielisten varsinaiset johtajat Arvid Stålarm ja Aksel Kurki saivat kuolemantuomion, mutta poliittisista syistä heidät vietiin vangittuina Tukholmaan.  Nimekkäimpiä mestattuja olivat:
* Krister Martinpoika Björnram
* Sten Fincke, Hämeen linnan päällikkö
* Johan Fleming, Klaus Flemingin poika
* Olavi Klaunpoika, Klaus Flemingin avioton poika
* Hartikka Henrikinpoika, Vuolteen säteriratsutilan omistaja
* Niilo Iivarinpoika, oletetusti Iivar Maununpoika Särkilahden avioton poika
* Mikael Paavalinpoika Munck, Vehmaan Nuhjalan säteritilan omistaja ja Turun linnan alipäällikkö
* Sigfrid Sigfridinpoika, huovipäällikkö.

## Katso myös
*Viipurin verilöyly

## Lähteet
* *Uusi tietosanakirja*, Tietosanakirja oy 1960–1966.
* 

### Viitteet
Asialegitimaatio

**Asialegitimaatio** eli asiavaltuus on henkilön tai oikeushenkilön oikeus omissa nimissään osallistua oikeudenkäyntiin. Se on ehdoton edellytys oikeudenkäynnille, sillä sen puuttuessa tuomioistuin jättää kanteen tutkimatta. Rikosoikeudenkäynnissä asialegitimaation olemassaolo tarkoittaa, että henkilöllä on syyteoikeus eli oikeus esittää rangaistusvaatimus. Asialegitimaatio on siten sekä virallisella syyttäjällä että asianomistajalla.

Riita-asiassa asialegitimaatio on pääsääntöisesti riidanalaisen oikeussuhteen oikeussubjekteilla. Tavallisin poikkeus tästä säännöstä on konkurssi, johon joutuneen velallisen asialegitimaatio siirtyy konkurssipesälle. Siirtyminen koskee vain konkurssipesälle kuuluvia oikeuksia ja velvollisuuksia. Toinen poikkeus on yhteisomistussuhteessa, jossa yhdelläkin osallisella on mahdollisuus käydä oikeutta muista riippumatta. Kolmas poikkeus on toiminimilain 18 pykälässä, jonka mukaan kannetta hyvän tavan vastaisen tai yleisöä harhaanjohtavan toiminimen kieltämiseksi saa ajaa myös toimialan elinkeinonharjoittajien etuja valvova yhteisö.

## Lähteet
Canutus Johannis

**Canutus Johannis** (k. 1564) oli Viipurin toinen piispa. Hänen toimiaikansa kesti vain vuoden 1563–1564.

Canutus Johannis oli kotoisin Eurajoelta, tuli ylioppilaaksi 1532 Wittenbergin yliopistossa ja maisteriksi 1536. Kotiin palattuaan hänet nimitettiin Turun kirkkoherraksi ja samalla kaniikiksi tuomiokapituliin. 1556 Canutus Johannis kävi lähettiläänä Venäjällä suurruhtinaan luona. Ruotsin kuningas Eerik XIV näyttää kuitenkin epäilleen kirkkoherraa Juhana-herttuaan ystäväksi, koska syksyllä 1562 pani hänet viralta. 1563 kuningas kuitenkin nimitti Canutis Johanniksen Viipurin piispaksi, missä virassa hän ennen kuolemaansa toimi vain vuoden.

## Lähteet
Tokion olympiastadion

**Tokion olympiastadion** () oli stadion Shinjukussa, Tokion erillisalueella Japanissa. Stadion oli vuoden 1964 Tokion olympialaisten päästadion. Stadionilla on myös pidetty vuoden 1991 yleisurheilun maailmanmestaruuskilpailut. 

Stadion suljettiin toukokuussa 2014, koska paikalle rakennetaan uusi stadion. Vuonna 1958 valmistuneen stadionin purkaminen uuden tieltä saatiin päätökseen vuoden 2015 alkupuolella. Uusi stadion rakennetaan Rugbyn maailmanmestaruuskilpailuiden 2019 ja Kesäolympialaisten 2020 järjestämiseksi. Stadion voi hakea myös yleisurheilun maailmanmestaruuskilpailuita kesäolympialaisten 2020 jälkeen ja tulee isännöimään myös vuosittaista Golden Grand Prix -yleisurheilukilpailua, joka siirtyy nyt neljän vuoden ajaksi muualle.

## Kuvia

Image:KokuritshuKasumigaoka-1.JPG
Image:KokuritshuKasumigaoka-2.JPG
Image:KokuritshuKasumigaoka-3.JPG
Image:KokuritshuKasumigaoka-4.JPG


## Lähteet
Suwon World Cup Stadium

**Suwon World Cup Stadium** eli **Big Bird Stadium** on jalkapallostadion Suwonissa, Korean tasavallassa. Areena rakennettiin vuoden 2002 jalkapallon MM-kilpailuja varten. Stadionilla pelattiin neljä MM-turnauksen ottelua. Jo vuonna 2001 se isännöi muutamia Maanosaliittojen cupin otteluita. Sittemmin se on toiminut AFC:n mestarien liigankin voittaneen Suwon Samsung Bluewingsin kotistadionina.

## Lähteet
Gloria Bistrița

**Clubul de Fotbal Gloria 1922 Bistrița** (**CF Gloria 1922 Bistrița**) eli **Gloria Bistrița** on romanialainen jalkapalloseura Bistrițan kaupungista. Joukkue on parhaimmillaan ollut kaudella 2002–2003 Liga I:n kolmas. Romanian Cupin seura voitti 1993–1994.

Suomessa joukkue vieraili kesällä 2001 kohdatessaan Intertoto-cupin ensimmäisellä kierroksella FC Jazzin.
Books on Demand

**Books on Demand GmbH** (lyhyesti BoD) on kirjanjulkaisualalla toimiva yritys, joka palvelee omakustannekirjailijoita. Sillä on toimipisteitä Saksassa, Ruotsissa, Tanskassa, Ranskassa, Itävallassa, Isossa-Britanniassa, Sveitsissä ja Suomessa. Yrityksen päätoimipaikka on Saksassa.

BoD:n liikeidea on pienkustannekirjojen julkaisu, ja kirjat painetaan tarvepainatuksena. Se tarjoaa palvelut kirjojen valmistuksesta logistiikkaan ja markkinointiin. Julkaiseminen perustuu kirjailijasopimukseen ja teoskohtaiseen kustannussopimukseen. BoD-kirjojen toteutus sisältää jakelun kirjakauppoihin sekä myynnin verkkokirjakaupoissa ja BoD:n omilla palvelimilla.

BoD tarjoaa palveluja myös kustantamoille, jotka haluavat pitää teoksia saatavilla digipainoksina.

BoD on osa saksalaista Libri-konsernia ja digitaalisen kirjanjulkaisemisen markkina- ja teknologiajohtaja Euroopassa. BoD:n markkinaosuus Saksan vuoden uutuuskirjoista on yli kolme prosenttia. BoD:n palvelimella on yhteensä yli 1,3 miljoonaa nimikettä.

## Katso myös
* Digipaino
* Omakustanne

## Lähteet

## Aiheesta muualla
* BoD:n suomalainen kotisivu.
HMS Fiji

**HMS Fiji** (viirinumero 58) oli Britannian kuninkaallisen laivaston Fiji-luokan ilmatorjuntaristeilijä.

## Valmistus

Alus tilattiin joulukuussa 1937 vuoden 1937 laivasto-ohjelmassa John Brown  and Companyltä, missä köli laskettiin 30. maaliskuuta 1938. Alus laskettiin vesille 31. toukokuuta 1939 ja otettiin palvelukseen 5. toukokuuta 1940.

## Palvelus
Palvelukseen otettaessa alus liitettiin Kotilaivastoon. Alus lähti Clydestä 31. elokuuta 1940 osallistuakseen hyökkäykseen Dakariin (operaatio Menace). Alukseen osui 1. syyskuuta Saksan laivaston sukellusveneen *[[U-32 (1936)|U-32]]* laukaisema torpedo, joka pakotti sen palaamaan Englantiin korjattavaksi. Alus palasi palvelukseen kuusi kuukautta myöhemmin.

Maaliskuussa 1941 alus oli partiomatkalla Tanskan salmessa, jossa se epäonnistui kotiinpalaavan Saksan laivaston risteilijän *[[Admiral Scheer]]in* havaitsemisessa. Huhtikuussa alus oli Force H:n mukana sulkemassa Brestissä olevia Saksan laivaston raskaita yksiköitä satamaan, kunnes se purjehti suojaamaan Maltalle lentokoneita toimittavia lentotukialuksia.

Alus suojasi Maltan saattueita, kunnes se siirrettiin Kreetan taisteluihin. Alus upposi 22. toukokuuta 1941 1/LG2:n Messerschmitt Bf 109:n suorittamassa ilmahyökkäyksessä, jolloin alus oli ilman ilmatorjuntatykkien kranaatteja.

## Lähteet

*

### Viitteet
Lapinvuokot

**Lapinvuokot** (*Dryas*) on ruusukasvien (Rosaceae) heimoon kuuluva kasvisuku. Lapinvuokot ovat monivuotisia, matalakasvuisia ruohovartisia kasveja, jotka kasvavat arktisilla alueilla tai vuoristoissa. Lapinvuokkojen kukat ovat suuria ja kasvavat yksitellen noin kymmensenttisen kukkavarren päässä.

Lapinvuokkoja tunnetaan 11 lajia, joita esiintyy pohjoisen subarktisella alueella.

Suomenkielisestä nimestään huolimatta lapinvuokot eivät ole kovin läheistä sukua vuokoille (*Anemone*), sillä ne kuuluvat eri heimoon.

## Lajeja ja risteymiä
* *[[keltalapinvuokko|Dryas drummondii]]* – keltalapinvuokko (Pohjois-Amerikassa)
* *[[Dryas grandis]]*
* *[[Dryas incisa]]*
* *[[silolapinvuokko|Dryas integrifolia]]* – silolapinvuokko (syn. *Dryas octopetala* var. *integrifolia*)
* *[[tunturilapinvuokko|Dryas octopetala]]* – tunturilapinvuokko eli lapinvuokko
* *[[Dryas oxyodonta]]*
* *[[Dryas sumneviczii]]*
* *[[Dryas viscosa]]*
* ''Dryas'' × ''suendermannii'' – tarhalapinvuokko (tunturilapinvuokon ja keltalapinvuokon risteymä, koristekasvi)
* ''Dryas'' × ''wyssiana''

## Lähteet

## Aiheesta muualla
* Finto: Kassu – Kasvien suomenkieliset nimet: ''Dryas''
* Suomen Lajitietokeskus: Lapinvuokot – ''Dryas''
HMS Gambia

**HMS Gambia** (viirinumero 48) oli Britannian kuninkaallisen laivaston Fiji-luokan ilmatorjuntaristeilijä.

## Valmistus

Alus  tilattiin maaliskuussa 1938 vuoden 1938 laivasto-ohjelmassa Swan Hunterilta, missä köli laskettiin 24. heinäkuuta 1939. Alus laskettiin vesille 30. marraskuuta 1940 ja otettiin palvelukseen 21. helmikuuta 1942.

## Palvelus
Palvelukseen otettaessa alus liitettiin Itä-Intian laivastoasemaan, jonka mukana se osallistui syyskuussa 1942 Madagaskarin valtaukseen. Alus valvoi 1943 Itäisen laivaston mukana kauppareittejä Intian valtamerellä, kunnes palasi Liverpooliin huollettavaksi kesäkuusta syyskuuhun. Palvelukseen palattuaan alus operoi joulukuussa Biskajanlahdella rannikkoliikennettä vastaan. Alus siirrettiin vuoden 1943 lopulla  Uuden-Seelannin laivastolle.

### HMNZS Gambia
Helmikuussa 1944 *HMNZS Gambia* palasi Itäiseen laivastoon etsimään saarronmurtajia Kookossaarten alueelta. Alus suojasi lentotukialusrynnäköitä japanilaisten hallussa oleville öljykentille ja lentokentille, kunnes se liitettiin marraskuussa Brittiläiseen Tyynenmeren laivastoon.

Alus osallistui Okinawan taisteluun ja Formosan operaatioihin ennen lopullista etenemistä Japanin pääsaarille. Alus palasi 27. maaliskuuta 1946 Kuninkaallisen laivaston hallintaan Portsmouthissa, minkä jälkeen se siirrettiin huoltoon. Alus palautettiin palvelukseen 1. heinäkuuta 1946 ja liitettiin Kauko-Idän laivaston 5. risteilijäviirikköön.

### Loppupalvelus
*HMS Gambia* palasi 6. tammikuuta 1948 Englantiin. Se liitettiin tammikuussa Brittiläiseen Välimeren laivaston 2. risteilijäviirikköön, mistä se siirrettiin 1. risteilijäviirikköön. Alus siirrettiin lokakuussa 1954 Itä-Intian laivastoasemalle, missä siitä tuli 1955 4. risteilijäviirikön lippulaiva sekä samalla aseman viimeinen lippulaiva. Alus palasi 19. syyskuuta 1958 Chathamiin.

Alus palasi palvelukseen 4. marraskuuta 1958 Välimeren laivaston 1. risteilijäviirikköön. Alus palveli 1960 Etelä-Atlantilla ja Kotilaivastossa ennen joulukuista siirtoaan reserviin. Alus oli Portsmouthissa reservissä, kunnes se sijoitettiin poistolistalle ja myytiin T W Wardille romutettavaksi. Alus hinattiin 2. joulukuuta 1968 Portsmouthista ja se saapui 5. joulukuuta Inverkeithingiin romutettavaksi.

## Lähteet

*

### Viitteet
Prince Mohamed bin Fahd Stadium

**Prince Mohamed bin Fahd Stadium** on monikäyttöinen stadion Dammamissa, Saudi-Arabiassa. Stadion on lähinnä jalkapallokäytössä. Stadion on Al-Ettifaqin kotistadion. Stadion on nimetty Muhammad bin Fahdin mukaan.
Lentomaksu

**Lentomaksu** on vapaaehtoinen maksu, jolla lentomatkustaja voi tukea ilmastonmuutoksen hillitsemiseksi tehtävää työtä ja kompensoida näin lentomatkastaan aiheutuneet kasvihuonekaasupäästöt. Lentomaksuja keräävät lentoyhtiöt ja järjestöt, jotka käyttävät tuotot ilmastonmuutoksen torjumiseen eri tavoilla. Maksu voi olla esimerkiksi 10 prosenttia lentolipun hinnasta.

Maksu on kompensaatio eli hyvitys siitä, että lentäminen edistää ilmastonmuutosta. Vastineeksi aiheutetuista päästöistä rahoitetaan toisaalla päästöjä vähentäviä hankkeita. Esimerkiksi lentomatkasta aiheutuvat hiilidioksiditonnit lasketaan ja istutetaan päästöjen hyvittämiseksi puita, joiden lasketaan sitovan saman määrän hiilidioksidia tiettynä aikana.

Tampereen kaupunki on ensimmäinen kaupunki Suomessa, joka alkoi maksaa päästömaksua työntekijöidensä lentomatkoista. Kohde on Unicef Tansaniassa.  Vuodelta 2007 maksettavaa arvioitiin tulevan noin 10&nbsp;000 euroa. Vuonna 2008 lennoista kertyi 11&nbsp;500 euroa. Tampere-talo Osakeyhtiö ryhtyi 1. heinäkuuta 2008 maksamaan kahden prosentin lentomaksua henkilökunnan lentoteitse tehtävistä työmatkoista. Kohde päätetään vuosittain.

## Lähteet

## Aiheesta muualla
*Maan Ystävien lentomaksukampanja
*Carbon Neutral -yhtiön verkkosivulla voi laskea matkan aiheuttamat hiilidioksidipäästöt
Kastehelmi

**Kastehelmi** on suomalainen naisen nimi. Kastehelmen nimipäivä on 7. toukokuuta.  

Nimi on luontoaiheinen ja on ollut käytössä jo 1900-luvun alussa. Entistä tunnetummaksi sen teki Astrid Lindgrenin vuonna 1951 suomeksi julkaistu tarina *Kastehelmi* (). Siinä Kastehelmi esiintyi päähenkilön, Riitta-Kaisan, nukelleen antamana nimenä. Kastehelmi on ainoa yhdysviivaton yhdyssananimi Suomen nimipäiväkalenterissa.  Toukokuuhun 2025 mennessä Suomessa oli nimi Kastehelmi annettu noin 890 naiselle.

## Tunnettuja Kastehelmiä
* Kastehelmi Karjalainen (1911–1973), lausuntataiteilija

## Kastehelmi sukunimenä

Kastehelmi on myös seuraavien henkilöiden sukunimi:

* Emil Kastehelmi (s. 1993 tai 1994), sotahistorian asiantuntija ja tietokirjailija.

## Lähteet
Pihkainmäki

**Pihkainmäki** on kylä ja asuinalue lounaisessa Kuopiossa, aikaisemmassa Karttulan pitäjässä, paikallisesti Karttulantienä (seututie 551) tunnetun Sinisen tien osuuden pohjoispuolella. Pihkainmäki sijaitsee entisen (Kuopioon liitetyn) Karttulan kirkonkylän ja Kuopion keskustan puolivälissä, noin 25 km Kuopion keskustasta ja 15 km Pitkälahdesta länteen. Pihkainmäen kylältä löytyy muun muassa Pihkapirtin päiväkoti ja Pihkainmäen koulu sekä harrastustoimintaa lapsille ja aikuisille.

Tilastokeskuksen mukaan Pihkainmäen taajaman maapinta-ala oli 1,81 neliökilometriä ja siellä asuu vuonna  2021 noin 800 ihmistä. Koko Karttulassa (aiemman kunnan alueella) asuu noin 3&nbsp;500 henkeä.

## Kyläyhdistys
Pihkainmäessä toimii kyläyhdistys, jonka tarkoituksena on toiminta-alueensa kaikinpuolinen kehittäminen. Sen toiminta-alue käsittää Pihkainmäen lisäksi myös Kalliorannan ja Vakkakuusen kylät. Yhdistys pyrkii lisäämään asukkaiden harrastus- ja kulttuuritoimintaa sekä parantamaan alueiden viihtyisyyttä.  

Kyläyhdistyksen tehtävänä on myös tuoda esiin kyläläisten näkökantoja ja valvoa heidän etujaan sekä tehdä kunnan päättäville elimille aloitteita kylien kehittämiseksi. Kyläyhdistys on poliittisesti sitoutumaton, eikä se harjoita minkäänlaista poliittista toimintaa.

Tarkoituksensa toteuttamiseksi yhdistys järjestää kokouksia ja tapahtumia yksin ja muiden yhteisöjen kanssa. Toimintansa tukemiseksi yhdistys järjestää myyjäisiä, talkoita, arpajaisia ja erilaisia yleisötapahtumia.

Kylätoimikunta on perustettu Pihkainmäkeen 7. kesäkuuta 1981. Yhdistysrekisteriin se merkittiin vuonna 2007.

## Lähteet

* Tervetuloa Pihkainmäkeen! - Kyläyhdistyksen kotisivu (pihkainmaki.fi)  Pihkainmäen kyläyhdistyksen verkkosivuilta löydät lisätietoa Pihkainmäen palveluista sekä asuinalueesta.
Jalkapallon nuorten maailmanmestaruuskilpailut 1999

**Jalkapallon nuorten maailmanmestaruuskilpailut 1999** olivat 12. alle 20-vuotiaiden maailmanmestaruuskilpailut. Kilpailut järjestettiin Nigeriassa 3. huhtikuuta – 24. huhtikuuta 1999. Mestaruuden voitti Espanja, joka voitti loppuottelussa Japanin 4–0. Pronssia voitti Mali, joka voitti Uruguayn 1-0.

## Lähteet